Diari Oficial de la Generalitat Valenciana


Sumari del DOGV 8398, del 05-10-2018 (2018/9170)

RESOLUCIÓ d'1 d'octubre de 2018, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2018-2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/9170


Data del document
:   01-10-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ d'1 d'octubre de 2018, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2018-2019. [2018/9170]  
  
Antecedents de fet  
Primer. Considerant la publicació de la Resolució de 23 de desembre 2010, de la directora general de Producció Agrària de la Conselleria d'Agricultura, Pesca i Alimentació, per la qual es va autoritzar l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2010-2011, i successives autoritzacions a través de les corresponents resolucions fins a la campanya de caça 2016-2017 en què a causa de l'altíssim nombre de focus que es produïen a tot Europa, Àsia i Àfrica, es va suspendre l'autorització a mitat de temporada de caça 2016-2017, per Resolució de 12 de desembre de 2016.  
Segon. En la Comunitat Valenciana no s'han produït focus respecte a la influença aviària, la qual cosa unida a la situació normalitzada amb la presència d'alguns focus més o menys aïllats a Europa (un d'ells en aus migratòries detectat al gener de 2018 a Andalusia).  
Tercer. En data de registre d'entrada de 29 de juny de 2018 i número GVRTE/2018/145962, es va presentar a través del Registre telemàtic de la Generalitat una sol·licitud efectuada per Vicente Seguí Picó, com a president de la Federació de Caça de la Comunitat Valenciana, en la qual sol·licitava basant-se en l'Ordre ARM/3301/2008, que modifica l'Ordre APA/2442/2006, l'autorització per a la utilització d'aus com a reclam de caça en els municipis inclosos en l'annex II de l'Ordre APA/2242/2006. A més, inclou el compromís de verificar sobre els caçadors autoritzats el seu empadronament en els municipis de l'esmentat annex II, la seua ubicació, identificació mitjançant l'anellatge dels reclams, vetlar per les normes de bioseguretat i disposar com a veterinària Eloisa Nadal Oller, col·legiada amb el núm. 1980, com a responsable de la vigilància activa i passiva de la influença aviària en aquestes aus.  
Quart. En data de registre d'entrada de 14 d'agost de 2018 i número GVRTE/2018/210613, es va presentar a través del Registre telemàtic de la Generalitat l'informe d'altes i baixes dels cimbells per a la pròxima temporada de caça d'aus aquàtiques, amb la relació de caçadors, la seua adreça, el nombre de cimbells, la població i el nombre d'anelles identificatives, per lots de les mostres preses i presentades en la Unitat d'Anàlisi de Sanitat Animal de la Conselleria d'Agricultura, Medi Ambient, Desenvolupament Rural i Canvi Climàtic per a la seua anàlisi enfront de la influença aviària, en compliment de la Resolució de 30 de setembre de 2016, del director general d'Agricultura, Ramaderia i Pesca.  
Cinqué. En data de registre d'entrada de 21 de setembre de 2018 i número GVRTE/2018/244957, es va presentar a través del Registre telemàtic de la Generalitat una ampliació de l'informe d'altes i baixes esmentat en el punt quart.  
Sisé. La Federació de Caça de la Comunitat Valenciana té la consideració d'entitat col·laboradora de la Generalitat, d'acord amb el conveni marc de col·laboració subscrit entre la Generalitat i la Federació de Caça en l'àmbit de la fauna cinegètica i la protecció dels hàbitats i les espècies amenaçades de data 26 de setembre de 1994, en l'objecte del qual consta entre altres la prevenció d'epizoòties de la fauna cinegètica.  
  
  
Fonaments de dret  
Primer. D'acord amb el que s'estableix en el Decret 158/2015, de 18 de setembre, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, i el Decret 80/2016, d'1 de juliol, del Consell, que el modifica, correspon a la Direcció General d'Agricultura, Ramaderia i Pesca la competència en matèria de sanitat animal.  
Segon. L'Ordre APA/2442/2006, de 27 de juliol, per la qual s'estableixen mesures específiques de protecció en relació amb la influença aviària, estableix en el seu article 5 les mesures de bioseguretat en els municipis inclosos en l'annex II, entre aquestes, en el seu apartat a, s'estableix que queda prohibida la utilització d'ocells dels ordres anseriformes i caradriformes com a reclam durant la caça d'aus.  
Tercer. L'Ordre ARM/3301/2008, de 14 de novembre, per la qual es modifica l'Ordre APA/2442/2006, de 27 de juliol, per la qual s'estableixen mesures específiques de protecció en relació amb la influença aviària, en l'apartat 2 del seu article únic afig l'apartat 4.d a l'article 5 de l'Ordre APA/2442/2006, pel qual l'autoritat competent podrà autoritzar en els municipis inclosos en l'annex II la utilització de cimbells per a caça d'aus, o per a mostreig, en virtut dels programes de vigilància de grip aviària. Les aus susceptibles de ser autoritzades per al seu ús com a reclam hauran d'estar registrades, identificades mitjançant sistema d'anellatge i supervisades per l'autoritat competent.  
  
Quart. L'Ordre ARM/1936/2011, de 5 de juliol, en el seu article únic, apartat 1, modifica la lletra d de l'apartat 4 de l'article 5 de l'Ordre APA/2442/2006, de 27 de juliol, i permet la utilització de cimbells, identificats mitjançant sistema d'anellatge, registrats davant l'autoritat competent i supervisats per l'esmentada autoritat, per a atraure aus silvestres destinades a mostreig en virtut dels programes de vigilància d'influença aviària i per a la realització de projectes d'investigació, estudis ornitològics o qualsevol altra activitat autoritzada per l'autoritat competent.  
La seua autorització només serà possible després d'una avaluació de risc favorable i després de comprovar l'aplicació de les mesures de bioseguretat adequades. Aquestes mesures inclouran, almenys, que el manteniment es realitzarà sota estricta separació de les aus de corral domèstiques o un altre tipus d'aus captives; que se sotmetran a un sistema específic de vigilància, registre i notificació del seu estat de salut, i de les proves de laboratori en relació amb la influença aviària al final de cada temporada de caça, i en cas de mort en les àrees identificades com d'especial risc per a la introducció de la influença aviària; una adequada neteja i desinfecció dels mitjans de transport i equips usats per al desplaçament per les zones en les quals se situen els cimbells; els mecanismes de control de desplaçaments, i el desenvolupament i aplicació d'unes «directrius de bones pràctiques en matèria de bioseguretat que detallen les mesures anteriors».  
Les sol·licituds que complisquen els requisits anteriors seran estudiades per l'autoritat competent, que valorarà en cada cas la idoneïtat de les mesures de bioseguretat previstes. En els casos en què s'estime que ha de concedir-se una excepció d'acord amb aquesta normativa, el conjunt de la informació, juntament amb una avaluació de risc, hauran de remetre's, al seu torn, al Ministeri de Medi Ambient i Medi Rural i Marí i aquest que el trasllade a la Comissió de la Unió Europea, i, posteriorment, i als mateixos efectes, remetre un informe amb periodicitat mensual sobre les mesures de bioseguretat adoptades.  
Cinqué. Els antecedents d'autorització d'ús s'exposen a continuació:  
a) La Resolució de 23 de desembre 2010, de la directora general de Producció Agrària de la Conselleria d'Agricultura, Pesca i Alimentació, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2010-2011.  
b) La Resolució de 26 de setembre 2011, del director general de Producció Agrària i Ramaderia de la Conselleria d'Agricultura, Pesca, Alimentació i Aigua, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2011-2012.  
c) La Resolució de 17 d'octubre 2012, del director general de Producció Agrària i Ramaderia, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2012-2013.  
  
d) La Resolució de 2 d'octubre de 2013, del director general de Producció Agrària i Ramaderia, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2013-2014.  
e) La Resolució de 9 de setembre de 2014, del director general de Producció Agrària i Ramaderia, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2014-2015.  
  
f) La Resolució de 22 de setembre de 2015, del director general de Producció Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2015-2016.  
g) La Resolució de 30 de setembre de 2016, del director general d'Agricultura, Ramaderia i Pesca, per la qual s'autoritza l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, per a la temporada de caça 2016-2017.  
  
  
Por tot l'anterior, aquesta direcció general resol:  
  
Autoritzar als caçadors inclosos en la sol·licitud l'ús d'ocells de l'ordre dels anseriformes com a reclam durant la caça d'aus en els municipis de la Comunitat Valenciana inclosos en l'annex II de l'Ordre APA/2442/2006, de 27 de juliol, sota les condicions següents:  
1. Únicament podran acollir-se a aquesta autorització els caçadors de la Comunitat Valenciana:  
a) Que estiguen en actiu (amb les corresponents llicències i permisos en vigor).  
b) Que les aus estiguen situades en els municipis inclosos en l'annex II de l'Ordre APA/2242/2006 i acompanyen els seus propietaris en el moment de realitzar l'activitat de la caça.  
c) Que disposen d'instal·lacions per als seus reclams que complisquen amb les condicions mínimes de bioseguretat següents: les aus silvestres no tindran contacte directe amb els reclams ni accés a l'aigua de beguda, estanys o menjadors. A més, davant la declaració de focus, el tancament de tot el sostre impedirà que la femta de les aus silvestres arriben al sòl de les gàbies o parcs dels reclams.  
2. La Federació de Caça de la Comunitat Valenciana proporcionarà els mitjans necessaris per a la correcta aplicació de les mesures de control previstes.  
3. S'haurà de disposar d'un veterinari habilitat.  
4. Les aus que s'hagen d'utilitzar en la campanya 2018-2019 i que ja es van utilitzar en la campanya 2016-2017 hauran de comptar amb una analítica negativa a la finalització de la temporada 2016-2017 i sempre abans que s'inicie la campanya 2018-2019, que haurà d'atindre's al que es disposa en les directrius establides en el Programa nacional de vigilància de la influença aviària per a l'any 2018. S'haurà de revisar amb el criteri de garantir la identificació de, com a mínim, una ubicació infectada suposant una prevalença mínima del 5 per cent i un interval de confiança del 99 per cent.  
5.a) Les aus que hagen sigut autoritzades per a la seua utilització com a reclam hauran de ser sotmeses a les proves esmentades en l'apartat anterior en finalitzar la temporada 2018-2019. Conformement al que es disposa en les directrius establides en el Programa nacional de vigilància de la influença aviària per a l'any 2018, s'haurà de revisar amb el criteri de garantir la identificació, almenys, d'una ubicació infectada suposant una prevalença mínima del 5 per cent i un interval de confiança del 99 per cent.  
b) En el termini màxim d'un mes comptat des de l'endemà de la finalització de la temporada 2018-2019, haurà de presentar-se per registre d'entrada telemàtic un informe detallat que preveja els cimbells mostrejats amb indicació de: número d'identificació individual reflectit en l'anella o en el mitjà d'identificació que s'haja utilitzat, dades de titularitat (nom complet, NIF, adreça i telèfon de contacte), ubicació de les aus i data de mostreig, i també qualsevol altra informació, especialment la referida a altes/baixes de cimbells durant la temporada que resulten d'especial interés per al seguiment epidemiològic.  
  
6. Totes les aus que hagen de ser utilitzades com a reclam per primera vegada hauran d'estar identificades amb sistema d'anellatge, o anellatge/microxip, i sotmetre's a la presa de mostres i posterior anàlisi per a la detecció d'influença aviària en un laboratori autoritzat en matèria de sanitat animal, amb resultat negatiu al virus de la influença aviària tipus H5 o H7, de forma prèvia a la seua autorització.  
7. Durant el curs de la temporada, s'estarà obligat a informar en tot moment a la direcció general competent en matèria de sanitat animal de les baixes de cimbells que es produïsquen indicant el número d'identificació individual reflectit en l'anella o en el mitjà d'identificació que s'haja utilitzat, les dades de titularitat (nom complet, NIF, adreça i telèfon de contacte) i la ubicació de les aus. Les baixes podran ser reemplaçades per nous cimbells al llarg de la temporada, sempre que es complisquen els requisits analítics previstos en el punt 4. Aquest reemplaçament haurà de ser comunicat a la direcció competent en matèria de sanitat animal amb totes les dades especificades en aquest punt.  
  
8. L'autorització tindrà validesa per a la temporada de caça 2018-2019 i s'acreditarà mitjançant un document reconegut de control sanitari de cimbells signada i segellada pels serveis veterinaris oficials que continga les dades següents: nom i cognoms del titular, domicili, telèfon, ubicació dels cimbells, població i coordenades dàtum ETRS89, identificació i data d'anellatge, dates de la presa de mostres i data de la mort.  
  
9. En els altres aspectes no recollits en els punts anteriors, es complirà el que es disposa en el vigent Programa nacional de vigilància de la influença aviària aprovat pel Ministeri d'Agricultura, Alimentació i Medi Ambient.  
10. L'incompliment dels compromisos adquirits pels caçadors implicarà la no autorització per a l'ús de reclams en la pròxima temporada, previ tràmit d'audiència, sense detriment de les possibles sancions a què pertoque per la Llei 6/2003, de 4 de març, de la Generalitat, de ramaderia de la Comunitat Valenciana.  
11. Els serveis veterinaris oficials de la comarca a què corresponga per ubicació les instal·lacions que allotgen anseriformes com a reclam durant la caça d'aus podran portar a terme les mesures de control necessàries per a verificar el compliment del que es disposa en aquesta resolució.  
  
La present resolució no posa fi a la via administrativa i contra la mateixa pot interposar-se en el termini d'un mes a comptar des de l'endemà de la seua publicació, recurs d'alçada davant de l'òrgan competent l, de conformitat amb el que disposen els articles 121 i 122 de la Llei 39/2015 d'1 d'octubre, del procediment administratiu comú de les administracions públiques.  
  
València, 1 d'octubre de 2018.- El director general d'Agricultura, Ramaderia i Pesca: Rogelio Llanes Ribas.